Кузьма Венедыктавіч Кісялёў — Вікіпедыя
Кузьма Венедыктавіч Кісялёў (1 лістапада 1903, Лабковічы, Чэрыкаўскі павет, Магілёўская губерня — 4 мая 1977) — беларускі палітык і дыпламат.
1-ы Міністр замежных спраў БССР
15 сакавіка 1946 — 14 мая 1966
ён сам як народны камісар замежных спраў
Анатоль Емяльянавіч Гурыновіч
2-і Народны камісар замежных спраў БССР
30 сакавіка 1944 — 15 сакавіка 1946
ён сам як міністр замежных спраў
6-ы Старшыня Савета Народных Камісараў БССР
Народны камісар аховы здароўя БССР
Неўрапатолаг
1 лістапада 1903(1903-11-01)
Лабковічы, Чэрыкаўскі павет, Магілёўская губерня, Расійская імперыя
4 мая 1977(1977-05-04) (73 гады)
Нарадзіўся 1 лістапада 1903 года ў в. Лабковічы Чэрыкаўскага павета Магілёўскай губерні. Скончыў медыцынскі факультэт Варонежскага дзяржаўнага ўніверсітэта па спецыяльнасці ўрач-неўрапатолаг, Інстытут чырвонай прафесуры ў Маскве. З 1932 па 1937 гады К. В. Кісялёў — навуковы супрацоўнік Усесаюзнага інстытута эксперыментальнай медыцыны. У 1936 годзе стаў кандыдатам медыцынскіх навук.
З 1937 па 1938 гады — народны камісар аховы здароўя БССР, з 1938 па 1940 гады — старшыня Савета народных камісараў БССР. У 1941—1942 гадах працаваў дырэктарам медыцынскага выдавецтва ў г. Маскве, старшынёй Ульянаўскага абласнога выканаўчага камітэта, з 1943 па 1944 гадах быў першым намеснікам старшыні Савета народных камісараў Беларускай ССР.
З 1944 па 1958 гады — першы намеснік старшыні СНК і наркам (з 1946 міністр) замежных спраў БССР. З 1958 па 1966 гады — Міністр замежных спраў Беларускай ССР. Меў ранг Надзвычайнага і Паўнамоцнага Пасла. Быў дэпутатам Вярхоўнага Савета СССР, Вярхоўнага Савета БССР і членам ЦК КПБ.
Аўтар успамінаў «Запіскі савецкага дыпламата» (1974).
Памёр 4 мая 1977 года. Пахаваны на Усходніх могілках у Мінску.
Узята з "https://be.wikipedia.org/w/index.php?title=Кузьма_Венедыктавіч_Кісялёў&oldid=3637967"
Апошнія змены 26 мая 2020 а 00:34
Апошняе змяненне старонкі адбылося 00:34, 26 мая 2020.